stanford-oval/wikipedia huggingface dataset:
Da Real World

Da Real World (בעברית: העולם האמיתי) הוא אלבום האולפן השני של הראפרית האמריקאית מיסי אליוט. האלבום יצא לאור ב-22 ביוני 1999, על ידי חברת התקליטים אטלנטיק רקורדס.
רקע והפקה

האלבום נקרא במקור She's a Bitch. כל רצועות האלבום הופקו על ידי טימבלנד, בדומה לאלבומה הקודם של אליוט, Supa Dupa Fly.
תוך כחצי שנה, מכר האלבום כמיליון עותקים וזכה במעמד "אלבום פלטינה" מטעם איגוד תעשיית ההקלטות האמריקאי.
רשימת רצועות

| Da Real World> מס' | Da Real World> שם | Da Real World> משך | Da Real World>  | Da Real World>  | Da Real World>  | Da Real World>  | Da Real World>  | Da Real World>  | Da Real World>  |
| --- | --- | --- | --- | --- | --- | --- | --- | --- | --- |
| 1. | Mysterious (אינטרו)   | 1:07 |  |  |  |  |  |  |  |
| 2. | Beat Biters  | 4:24 |  |  |  |  |  |  |  |
| 3. | Busa Rhyme (עם אמינם)   | 5:01 |  |  |  |  |  |  |  |
| 4. | All n My Grill (עם ביג בוי וניקול ווראי)   | 4:44 |  |  |  |  |  |  |  |
| 5. | Dangerous Mouths (עם רדמן)   | 3:29 |  |  |  |  |  |  |  |
| 6. | Hot Boyz (עם ליל מו)   | 3:36 |  |  |  |  |  |  |  |
| 7. | You Don't Know (עם ליל מו)   | 4:48 |  |  |  |  |  |  |  |
| 8. | Mr. D.J. (עם ליידי סואו)   | 4:30 |  |  |  |  |  |  |  |
| 9. | Checkin' for You (עם טימבלנד)   | 2:09 |  |  |  |  |  |  |  |
| 10. | Stickin' Chickens (עם אליה ודה בראט)   | 4:55 |  |  |  |  |  |  |  |
| 11. | Smooth Chick  | 4:18 |  |  |  |  |  |  |  |
| 12. | We Did It  | 3:51 |  |  |  |  |  |  |  |
| 13. | Throw Your Hands Up (עם ליל קים)   | 1:18 |  |  |  |  |  |  |  |
| 14. | She's a Bitch  | 4:00 |  |  |  |  |  |  |  |
| 15. | U Can't Resist (עם ג'ובניל ובי.ג'י.)   | 4:37 |  |  |  |  |  |  |  |
| 16. | Crazy Feelings (עם ביונסה)   | 4:34 |  |  |  |  |  |  |  |
| 17. | Religious Blessings (אאוטרו)   | 0:39 |  |  |  |  |  |  |  |
| משך כולל: | משך כולל: | 1:04:09 |  |  |  |  |  |  |  |
| רצועות בונוס באירופה> מס' | רצועות בונוס באירופה> שם | רצועות בונוס באירופה> משך | רצועות בונוס באירופה>  | רצועות בונוס באירופה>  | רצועות בונוס באירופה>  | רצועות בונוס באירופה>  | רצועות בונוס באירופה>  | רצועות בונוס באירופה>  | רצועות בונוס באירופה>  |
| --- | --- | --- | --- | --- | --- | --- | --- | --- | --- |
| 18. | All n My Grill (Remix) (עם אם סי סולאר וניקול ווראי)   | 4:47 |  |  |  |  |  |  |  |
| משך כולל: | משך כולל: | 1:08:56 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 10 |
|  ארצות הברית | Top R&B/Hip Hop Albums | 1 |
|  גרמניה | GfK – טופ 100 | 20 |
|  הולנד | מצעד 100 האלבומים ההולנדיים | 57 |
|  הממלכה המאוחדת | מצעד האלבומים הבריטי | 42 |
|  צרפת | SNEP | 51 |
|  שוודיה | סוורייטופליסטן | 57 |
|  שווייץ | המצעד השווייצרי | 42 |
נתוני מכירות

| מקום | תואר | מכירות |
| --- | --- | --- |
| בריטניה (BPI) | כסף | 60,000 |
| ארצות הברית (RIAA) | פלטינה | 1,068,000 |
הערות שוליים

1 2  Ask Billboard: Missy Elliott's Career Album Sales, Billboard, ‏2015-11-22
| --- | --- |
בקרת זהויות :  MusicBrainz release group: 76ddda10-ce97-3b56-ab66-5f6ed5642ed9
H-II (סדרת משגרים)

H-II היא סדרה של  משגרים בעלי מנוע דלק נוזלי, אשר שימשו את יפן לשיגור חלליות ולוויינים. השיגור הראשון בוצע בשנת 1994. המשגר פותח על ידי סוכנות החלל היפנית ונבנה במיצובישי.
לפני פיתוח הסדרה, שיגורים שבוצעו על ידי יפן ניצלו משגר "H I" שהיה מבוסס על טכנולוגיה אמריקאית של טילי דלתא ונבנה ביפן לפי רישיון.
פיתוח המנוע החל בשנת 1984. בפיתוח השתתפו מיצובישי, ניסן ו-NEC. הפיתוח הסתיים בשנת 1994 ובוצע שיגור מוצלח. אמנם עלות השיגור הייתה גבוהה מאוד (כ-190 מיליון $) ולא הייתה תחרותית לעומת שיגורים על ידי טיל אריאן. בעקבות כך בוצעו 7 שיגורים בלבד והוחלט לפתח דור שני של המשגר "H IIA". הפיתוח הסתיים לקראת שנת 2001 כאשר בוצע שיגור ראשון. בסך הכול בוצעו 45 שיגורים. עלות כל שיגור הייתה 90 מיליון $. במהלך השנים פותחו 4 דגמים ויכולת שיגור גדלה מ-4100 ק"ג ל-9500 ק"ג.
במטרה להגדיל יכולת שיגור בשנת 2009 פותח משגר H-II B עם יכולת שיגור של 16,500 ק"ג. המטרה העיקרית הייתה לאפשר שיגורים של H-II Transfer Vehicle. עלות השיגור הייתה 112.5 מיליון $ ובוצעו 9 שיגורים.
בשלבי פיתוח נמצא משגר מדגם H-3. השיגור הראשון בוצע בשנת 2023 אך נכשל.
דגמים

| דגם | מספר שיגורים | תת-דגמים | מטען למסלול מעבר למסלול גאוסטציונרי (ק"ג) | מטען למסלול לווייני נמוך (ק"ג) | גובה (מ') | מסה (ק"ג) | שלבים |
| --- | --- | --- | --- | --- | --- | --- | --- |
| H-II | 1 / 7 | 2 | 3,930 | 10,060 | 49 | 260,000 | 2 |
| H-II A | 1 / 46 | 6 | 4,100-6,000 | 10,000-15,000 | 53 | 285,000-445,000 | 2 |
| H-II B | 0 / 9 | 2 | 8,000 | 19,000 | 56.6 | 531,000 | 2 |
854

שנת 854 היא השנה ה-54 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 854‎
נפטרים ב-854‎
E4

| --- | --- |

 פרטי הערוץ
 מדינה:  בריטניה בריטניה
 תאריך השקה:  18 בינואר 2004
 בעלות:  ערוץ 4
 שפה:  אנגלית
 משרד ראשי:  לונדון 
 ערוץ 4
 
E4 הוא ערוץ טלוויזיה בריטי אשר הוקם כערוץ בתשלום של הערוץ הבריטי ערוץ 4 בינואר 2001. האות "E" מסמלת את המילה Entertainment והערוץ מיועד לבני 15–35. הערוץ מבוסס על סדרות אמריקאיות אך גם על הפקות מקוריות.
השידור המוצלח ביותר היה ב-11 באוקטובר כאשר שידור פרק של סדרת קרועים נצפה על ידי כ-3.7 מיליון צופים.
הסדרות סקינס ועברייני על שהופקו על ידי הערוץ זכו בפרס באפט"א הבריטי.
241

שנת 241 היא השנה ה-41 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 241 ניתן לה בדיעבד.
כל התאריכים שלהלן הם לפי הלוח היוליאני.
מטבע שמתוארך לשנת 241 ובו דיוקנו של הקיסר גורדיאנוס השלישי
אירועים > לפי מיקום > האימפריה הרומית

קיסר רומא גורדיאנוס השלישי מגיע אל העיר אנטיוכיה עם צבאו, ומתחיל בהכנות למתקפה נגד הסאסאנים.
אירועים > לפי מיקום > פרס

הנסיך שאפור הראשון הופך למלך האימפריה הסאסאנית לאחר מות אביו ארדשיר הראשון.
ראו גם

ילידי 241‎
נפטרים ב-241‎
H-3

H-3 ‏ הוא משגר מטען כבד (HLLV) רב־שלבי שפותח במשותף על ידי הסוכנות היפנית לחקר החלל (JAXA) ומיצובישי תעשיות כבדות (MHI). בתלות במתכונת הוא יכול להביא עד 6,000 ק"ג למסלול סביב הירח ו-8,800 ק"ג למסלול מעבר למסלול גאוסטציונרי.
היסטוריה

פיתוח משגר חדש אושר על ידי ממשלת יפן במאי 2013. המטרה הייתה להוזיל עלויות שיגור לעומת משגרים H-II ולקצר זמן הכנת השיגור. המטרה הייתה להגיע לעלות שיגור של כ-37 מיליון $. בשנת 2015 הוכרז ששיגור ראשון צפוי בשנת 2020.
הגורם העיקרי להורדת עלויות היה מדחף חדש שמבוסס על טכנולוגיות חדשות. בדיקות המדחף החלו בשנת 2017.
ניסיון שיגור ראשון היה ב-13 בפברואר 2023 והוא נעצר עקב בעיה טכנית. השיגור בוצע ב-7 במרץ. אחרי מספר שניות של טיסה השלב השני לא התחיל לפעול והוחלט להפסיק את הטיסה. בעקבות כך נהרס גם לוויין שהיה על המשגר.
בפברואר 2024 בוצע שיגור מוצלח הראשון. המשגר היה במתכונת H3-22S. לשנת 2024 מתוכננים שיגורים נוספים.
משימה משותפת יפנית-הודית לירח מתוכננת תוך שימוש במשגר זה.
מתוכנן לנצל את המשגר במספר תצורות:
H-3-30 - עם 3 מדחפים בשלב הראשון וללא מאיצים
H-3-22 - עם 2 מדחפים בשלב הראשון ו-2 מאיצים
H-3-24 - עם 2 מדחפים בשלב הראשון ו-4 מאיצים
ייתכן ויהיה דגם נוסף עם יכולת עד 28,300 ק"ג למסלול לווייני נמוך.
לשיגורים הותאם כן שיגור Y2 במרכז החלל טנגשימה.
861

שנת 861 היא השנה ה-61 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 861‎
נפטרים ב-861‎
240

שנת 240 היא השנה ה-40 במאה ה-3. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 240 ניתן לה בדיעבד.
כל התאריכים שלהלן הם לפי הלוח היוליאני.
אירועים

שנת 240 לספירה היא שנת 4000 לפי מניין השנים בלוח העברי. לפי תנא דבי אליהו פרק ב', המובא בתלמוד בבלי, מסכת עבודה זרה, דף ט', עמוד א', בשנה זו היה צריך לבוא המשיח:
ששת אלפים שנה הוי העולם: שני אלפים תוהו, שני אלפים תורה, שני אלפים ימות המשיח. בעונותינו שרבו יצאו מהן מה שיצאו מהן.
נפטרו

רבי חנינא
ראו גם

ילידי 240‎
נפטרים ב-240‎
857

שנת 857 היא השנה ה-57 במאה ה-9. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

זיריאב, מוזיקאי איראני (נולד ב-789)
ראו גם

ילידי 857‎
נפטרים ב-857‎
Californian Soil

Californian Soil (בעברית: אדמה קליפורנית) הוא אלבום האולפן השלישי של ההרכב מוזיקלי האנגלי לונדון גראמר. האלבום יצא לאור ב-16 באפריל 2021, על ידי חברות התקליטים מיניסטרי אוף סאונד ו-Metal & Dust. מתוך האלבום יצאו שני סינגלים.
רקע והוצאה

ב-1 באוקטובר 2020, הכריזו לונדון גראמר על צאת אלבום האולפן השלישי שלהם, Californian Soil, לצד תאריך יציאתו ורשימת רצועות. הלהקה אמרה שהדבר מהווה עבורה "נקודת מפנה", ולכן החליטה לקרוא לאלבום על שם שיר מתוכו. ב-5 בינואר 2021, פרסמה בעמוד הטוויטר שלה כי תאריך צאתו יידחה ל-9 באפריל באותה השנה ולאחר מכן שוב דחתה את האלבום בשלישית, ל-16 באפריל. הלהקה לא שיתפה את סיבת הדחיות.
בראיון למגזין NME, סיפרה האנה ריד (סולנית הלהקה), כי האלבום עוסק בנושאים של פמיניזם ותהילה והצהירה:
"האלבום הזה עוסק ברכישת החיים שלי. אתם מדמיינים שההצלחה תהיה מדהימה. ואז אתם רואה את זה מבפנים ושואלים, 'למה אני לא שולטת בדבר הזה? מדוע אסור לי להיות בשליטה עליו? והאם זה מתחבר, באופן כלשהו להיות שאני אישה? אם כן, כיצד אוכל לעשות זאת אחרת?'".
סינגלים

לפני צאתו של האלבום, יצאו מתוכו ארבעה סינגלים: "Baby It's You", יצא לאור ב-19 באוגוסט 2020. סינגל הנושא את שמו של האלבום "Californian Soil", יצא לאור ב-1 באוקטובר 2020, "Lose Your Head", יצא לאור ב-4 בינואר 2021, ו-"How Does It Feel", יצא לאור ב-12 במרץ 2021.
רשימת רצועות

| Californian Soil> מס' | Californian Soil> שם | Californian Soil> משך | Californian Soil>  | Californian Soil>  | Californian Soil>  | Californian Soil>  | Californian Soil>  | Californian Soil>  | Californian Soil>  |
| --- | --- | --- | --- | --- | --- | --- | --- | --- | --- |
| 1. | Intro  | 2:25 |  |  |  |  |  |  |  |
| 2. | Californian Soil  | 3:41 |  |  |  |  |  |  |  |
| 3. | Missing  | 3:35 |  |  |  |  |  |  |  |
| 4. | Lose Your Head  | 3:19 |  |  |  |  |  |  |  |
| 5. | Lord It's a Feeling  | 4:12 |  |  |  |  |  |  |  |
| 6. | How Does It Feel  | 3:31 |  |  |  |  |  |  |  |
| 7. | Baby It's You  | 4:03 |  |  |  |  |  |  |  |
| 8. | Call Your Friends  | 3:11 |  |  |  |  |  |  |  |
| 9. | All My Love  | 4:32 |  |  |  |  |  |  |  |
| 10. | Talking  | 3:23 |  |  |  |  |  |  |  |
| 11. | I Need the Night  | 4:20 |  |  |  |  |  |  |  |
| 12. | America  | 4:05 |  |  |  |  |  |  |  |
| משך כולל: | משך כולל: | 44:23 |  |  |  |  |  |  |  |
קרדיטים

כל הקרדיטים שלהלן לקוחים מטיידל.
קרדיטים > מוזיקאים

האנה ריד – שירה, כתיבה (12–1)
דוט מיג'ור – כתיבה (12–1)
דן רוטמן – כתיבה (12–1)
קרדיטים > מוזיקאים אחרים

צ'ארלי אנדרו – כתיבה (2)
ג'ורג' פיטגרלד – כתיבה (7, 4)
סטיב מאק – כתיבה (8, 6)
קרדיטים > טכני

לונדון גראמר – הפקה (2)
צ'ארלי אנדרו – הפקה (2)
ג'ורג' פיטגרלד – הפקה (7)
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 16 באפריל 2021 | תקליטור • תקליט • הורדה דיגיטלית • סטרימינג • קלטת שמע • סט תיבת מארז תקליטורים | גפן רקורדס |  |
| אוסטרליה | 16 באפריל 2021 | תקליטור • תקליט | Dew Process |  |
הערות שוליים

↑  לונדון גראמר, צ'ארלי אנדרו, סטיב מאק, ג'ורג' פיטגרלד
1 2  Californian Soil, Genius (באנגלית)
↑  Californian Soil / April 9th, twitter
↑  London Grammar reveal full details of new album 'Californian Soil' and share title track – listen, nme
↑  London Grammar – "Baby It's You", stereogum
↑  London Grammar Announce New Album 'Californian Soil', clashmusic
↑  isten to London Grammar's heavenly and "empowering" new single "Lose Your Head", nme
↑  Listen to London Grammar's beautiful new single "How Does It Feel", nme
↑  London Grammar - Californian Soil - 2021, tidal (באנגלית)
↑  Californian Soil (CD) – London Grammar (באנגלית בריטית), נבדק ב-2021-04-16
↑  Californian Soil (LP) – London Grammar (באנגלית בריטית), נבדק ב-2021-04-16
↑  Californian Soil (Hannah Cover / White Cassette) – London Grammar (באנגלית בריטית), נבדק ב-2021-04-16
↑  Californian Soil (Book) – London Grammar (באנגלית בריטית), נבדק ב-2021-04-16
↑  Californian Soil by London Grammar (באנגלית בריטית), נבדק ב-2021-04-16
↑  "Californian Soil – CD at JB Hi-Fi (באנגלית בריטית), נבדק ב-2021-04-16
↑  Californian Soil (Limited JB Hi-Fi Australian Exclusive Transparent Royal Blue Vinyl) at JB Hi-F (באנגלית בריטית), נבדק ב-2021-04-16
| --- | --- |
בקרת זהויות :  MusicBrainz release group: b290e941-2908-4ef2-9815-63f084f041a6
דרור גרין

| --- | --- |

 לידה:  12 ביולי 1954 (בן 70) ירושלים 
 מדינה:  ישראל 
 מקום לימודים:  האוניברסיטה העברית בירושלים, Regent's University London 
 www.emotional-training.com
 
דרור גרין (נולד ב-12 ביולי 1954) הוא ד"ר לפסיכותרפיה וסופר עברי המתגורר בבולגריה. חיבר כחמישים ספרים לילדים ולמבוגרים, וכן ספרים בתחום הפסיכותרפיה. פיתח את גישת "האימון הרגשי".
חייו

גרין נולד בירושלים ב-12 ביולי 1954, וגדל בשכונת הגבול אבו טור. בהקדמה לספרו 'פרות קדושות' סיפר שהוא בן לדור עשירי של תושבי ישראל, ושיואל משה סלומון היה דודה של סבתו. בהיותו בן 13 פרצה מלחמת ששת-הימים, והוא היה עד להריסת הבתים במקום שבו נמצאת היום רחבת הכותל המערבי. כשהיה בן 19 השתתף בקורס המפקדים הראשון של חיל התותחנים, בזמן שפרצה מלחמת יום הכיפורים. בספרו 'בחזרה לצוות 4' סיפר על חוויות המלחמה, בה נפגע, ועל הלם הקרב שליווה אותו עד שהוכר כהלום-קרב, שלושים שנה מאוחר יותר.
לאחר שחרורו מן הצבא למד קומפוזיציה אצל מרק קופיטמן, (האקדמיה למוסיקה ולמחול בירושלים), ובמקביל סיים את לימודי התואר הראשון במוזיקולוגיה ובפילוסופיה באוניברסיטה העברית בירושלים. לפרנסתו עסק בעיצוב גרפי, ניהל את 'הסדנה הירושלמית לעיצוב' והיה ידוע כמומחה בהוצאה לאור. עם סיום לימודיו באקדמיה למוסיקה התמנה למנכ"ל 'הוצאת המוזיקה הישראלית', והיה אחראי להוצאה לאור של יצירות המלחינים הישראלים וכן לניהול חנות התקליטים הגדולה בירושלים. באותם ימים החל לערוך את כתב-העת 'פיוט' לשירה עברית, אותו הוציא לאור במשך שבע שנים. שימש כאוצר התערוכה האחרונה בחייו של הצייר יוסף הירש, וכן של תערוכת הצילומים הראשונה של הצלם נח פולברג בישראל.
ספרי הילדים הראשונים שלו, עם איוריו של רוני אורן, יצאו לאור בשנת 1987, והפכו לרבי-מכר.
גרין הקים את 'ספרים, הוצאה לאור', בה ערך והוציא לאור את תיאורי-המקרים הטיפוליים של זיגמונד פרויד, ספרי שירה ובהם ספרה האחרון של יונה וולך, וספרות מקצועית בתחום הפסיכותרפיה ובה גם ספריהם של חיים עומר, נחי אלון ואחרים.
בשנת 1995 עזב את ירושלים ועבר להתגורר בגליל. חודשים אחדים לאחר מכן נסע ללונדון, שם התגורר כשנתיים וסיים את לימודי תואר שני בפסיכותרפיה, בריג'נטס קולג', סיטי יוניברסיטי (Regent's College, City University). עבודת התזה שלו תורגמה לעברית ויצאה לאור בספר שכותרתו 'פרויד נגד דורה והמודל השקוף של תיאור-המקרה'. בזכות המתודה לחשיבה שפיתח בגיל צעיר, המציא דרור גרין את משחק החשיבה "TRIXXY", שנמכר בעולם במאות אלפי עותקים, ואפשר לו ללמוד לתואר השני ולדוקטורט בלונדון.
בשנת 1999, לאחר ששב לישראל, הרצה בפני אנשי מקצוע, והקים את 'קוגיטו, בית-ספר לפסיכותרפיה' בזכרון-יעקב. הוא לימד פסיכולוגים, פסיכותרפיסטים, פסיכיאטרים ורופאי-משפחה, ופרסם מאמרים בכתבי-העת המקצועיים בתחומי התמחותו, שעסקו בתיאורי-המקרים של פרויד, כללי היסוד של הפסיכותרפיה והטיפול הנפשי באינטרנט. בשנת 1999 פיתח את הקליניקה הווירטואלית הראשונה באינטרנט. בעבודת הדוקטורט שלו חקר את המכנה המשותף שבין הגישות השונות לטיפול נפשי, ואת היחסים הטיפוליים הנוצרים בטיפול הנפשי באינטרנט.
בשנת 2008 עבר להתגורר בכפר קטן ליד העיר קיוסטנדיל בבולגריה, שם הקים גם את 'המכון לאימון רגשי'. בשנת 2011 יצא לאור, בעברית ובאנגלית, ספרו 'אימון רגשי', המציג את הגישה שפיתח, המבוססת על תפיסה חדשה של טבע האדם, שאינה מפרידה בין גוף ונפש, והמבוססת על זיהוי ושיפור שבע מיומנויות רגשיות הטבועות בכל אדם מלידה.
כתיבתו

דרור גרין אייר אחדים מספרי הילדים שכתב, המשלבים גם את העיסוק שלו במוזיקה ובטיפול נפשי. בהוצאת הספרים שהקים ערך ותרגם ספרות מקצועית בתחום הפסיכותרפיה, וגם ספרי ילדים. ספריו של גרין יצאו לאור בהוצאות שונות, ובהן כתר ספרים, הוצאת שוקן, סטימצקי, מודן הוצאה לאור והוצאת כנרת. מאוחר יותר הקים את 'ספרים, הוצאה לאור' ובה הוציא לאור גם את ספריהם של סופרים נוספים, וכן את תיאורי-המקרים של פרויד.
כתיבתו > ספרי ילדים

גרין חיבר כעשרים ספרי ילדים, לגיל הרך, לילדים ולנוער. סדרת הספרים המלווים באיורי הפלסטלינה של רוני אורן הפכו לרבי-מכר, וכך גם הספר 'פרפר הזהב והאפונית' אותו אייר, אשר כתבה גיצה פרידמן-גרייבסקי. גם הסדרה 'הקוסמת הקטנה', אודות ילדה הקוראת מחשבות ומשמשת כפסיכולוגית קטנה, יצאה לאור במהדורות רבות. איוריו הוצגו בתערוכות מאיירים בגלריה העירונית ב'בית יד לבנים' ברעננה. הוא חיבר גם את הספר 'פרופסור גולדמיינד וחבורות המוחות', המשלב סיפור והיכרות עם שיטות חשיבה שונות, עבור משרד החינוך.
כתיבתו > ספרי פרוזה

ספרי הפרוזה של גרין משתייכים לז'אנרים שונים, ובהם נובלה ('הסתלקותו של, פטירתו של, אחריתו של, מותו'), רומן ('צוות 4'), סיפורים קצרים ('מסיבת הריקודים של קסיופיאה'), אגדות וספרות פוליטית. בשנת 1989 יצא לאור ספרו 'אגדות האינתיפאדה', הספר הראשון בנושא זה, שעורר מהומה תקשורתית, ואף הוחרם על ידי רשת סטימצקי; הספר תורגם לערבית על ידי סלמאן מצאלחה, אך הממשל הצבאי אסר על הפצתו בשטחים. ספריו 'פרות קדושות', אודות הגזענות בתרבות הישראלית, ו'אחד-העם וחזון המדינה הדו-לאומית', יצאו לאור בשנת 2005 והוחרמו על ידי התקשורת בישראל.
כתיבתו > שירה

בשנת 1982 הקים גרין כתב-עת חדש לשירה, שהיה מבוסס על שיר יחיד מאת משורר עברי שנשלח למאות מנויים במעטפה, באמצעות הדואר, מדי שבוע. במערכת 'פיוט - דפשיר שבועי לשירה עברית' השתתפו יונה וולך, ס. יזהר, אריאל הירשפלד, עודד שור, אורה לב-רון ואילנה צוקרמן. כדי לאפשר לקוראים רבים להתוודע אל השירה העברית החדשה, מימן גרין את רוב ההוצאות מכספו, והמשיך להוציא את כתב-העת במשך שבע שנים. משנת 2007 הוא שב לשלוח את השיר למנויים באמצעות האינטרנט, באתר psychom.com, במתכונת חדשה. מדי שבוע הוא שולח לארבעת-אלפים מנויים שיר מתוך הקלאסיקה של השירה העברית והעולמית, אליו מצורף הרהור שאינו פירוש של השיר אלא התבוננות המציגה את תורת האימון הרגשי שפיתח, המניחה שהמניע המרכזי בחיי האדם הוא החיפוש אחרי תחושה של מקום בטוח.
ב'ספרית פיוט', סדרת ספרי שירה שערך, הוציא לאור את ספריהם של יונה וולך, בנימין שבילי, שלי אלקיים, גבריאלה אלישע, אילן בשם, ותרגומים מאת משה זינגר.
כתיבתו > ספרות מקצועית

גרין חיבר ספרים בנושא טיפול נפשי המיועדים לאנשי המקצוע וגם לקהל הרחב. בספר 'פרויד נגד דורה והמודל השקוף של תיאור-המקרה' הציג את המחקר שלו אודות תיאורי-המקרים של פרויד. בספר 'פסיכותרפיה ממבט אחר' הציג גישה חדשה לכתיבת תיאורי-מקרים והתבוננות חדשה על הפסיכותרפיה. ספרו 'טיפול נפשי, מדריך למשתמש' הוא המדריך הראשון המאפשר לקהל הרחב למצוא את הטיפול הנפשי המתאים ואת המטפל המתאים, וגם להתוודע אל הסכנות שבטיפול הנפשי.
גרין ערך את סדרת 'הספרייה לפסיכותרפיה', ובה תיאורי-המקרים של פרויד בתרגומם הראשון לעברית, וכן את ספריהם של פרופסור חיים עומר, נחי אלון, אורה גבריאלי, ברורית לאוב ושניאור הופמן.
כתיבתו > תרגום ועריכה

גרין תרגם וערך את ספרו של חיים עומר, 'שיקום הסמכות ההורית'; את ספרו של פרנק באום 'השליט הקסום של ממלכת מו'; ואת ספרו של רוברט נדלר 'המלך והצל'.
כמו כן ערך את סדרת 'גלריה מודפסת', בה יצאו לאור ספרי התערוכות של יוסף הירש ושל יעקב פינס, בשיתוף עם הגלריה לאמנות של אוניברסיטת בן-גוריון בנגב ושל מוזיאון הרצליה לאמנות עכשווית.
פסיכותרפיה

בתקופת לימודיו בלונדון התמחה גרין בפסיכותרפיה אינטגרטיבית, בפסיכותרפיה אקזיסטנציאלית והומניסטית ובפסיכואנליזה קומוניקטיבית, ורכש התמחות מיוחדת בתיאורי-המקרים של פרויד. לאחר ששב לישראל הקים את 'קוגיטו, בית-ספר לפסיכותרפיה', ניהל קליניקה פרטית, לימד והדריך מטפלים, הרצה במרכזים טיפוליים ולקהל הרחב, פרסם מאמרים מקצועיים ופיתח את הגישה הנרטיבית 'סטוריטיילורינג' ובעקבותיה את תורת 'האימון הרגשי'.
פסיכותרפיה > תיאורי-מקרים

את עבודת התזה בסיום לימודי התואר השני בפסיכותרפיה בלונדון הקדיש גרין לתיאור-המקרה הידוע של 'דורה' מאת זיגמונד פרויד, ובאמצעותו גילה את 'מודל העבודה' שהשפיע על התייחסותו של פרויד למטופליו עוד לפני שפגש אותם, ובהמשך השפיע על דורות רבים של מטפלים. הספר תורגם לעברית ויצא לאור בשתי מהדורות. גרין המשיך להתמחות בכתביו של פרויד, ערך את תיאורי-המקרים של פרויד שיצאו לאור לראשונה בעברית, והכין סמינר על תיאורי-המקרים של פרויד לפסיכולוגים, פסיכיאטרים ומטפלים בבתי-ספר לפסיכותרפיה.
בנוסף פיתח גרין קורס ראשון מסוגו למטפלים, בכתיבת תיאורי-מקרים, אותו לימד בבתי-ספר לפסיכותרפיה. לכך מוקדש חלקו הראשון של ספרו 'פסיכותרפיה ממבט אחר'.
פסיכותרפיה > יחסים טיפוליים וכללי-היסוד של הפסיכותרפיה

בעבודת הדוקטורט שלו חקר גרין את מה שיוצר את הקשר המיוחד בין מטפל למטופל, ביותר מארבע-מאות הגישות הקיימות לטיפול נפשי, והגדיר את המאפיינים היוצרים את 'כללי-היסוד' הטיפוליים. בכך המשיך את עבודתו של פרופסור רוברט לנגס (Robert Langs), שחקר והגדיר את 'כללי-היסוד של הפסיכואנליזה'. המחקר של גרין מציג את המכנה המשותף לכל הגישות לטיפול נפשי, מעבר להנחות התאורטיות השונות ואף מנוגדות שלהן. לטענתו, ההגדרה המדויקת של כללי-היסוד הטיפוליים מעניקה לכל מטפל כלים מעשיים ליצירת המקום הבטוח הטיפולי, שבלעדיו לא ייתכן כל תהליך טיפולי.
פסיכותרפיה > טיפול נפשי באינטרנט

גרין הוא אחד מחלוצי הטיפול הנפשי באינטרנט, ומשנת 1999 הוא מטפל באמצעות האינטרנט וחוקר תחום טיפולי חדש זה. בעבודת הדוקטורט שלו בדק מאות אתרים לטיפול נפשי באינטרנט, והגדיר את התנאים ליצירת יחסים טיפוליים בסביבה הטיפולית החדשה. המחקר סייע לו לפתח את הקליניקה הווירטואלית הראשונה, והיחידה עד כה, המשלבת את כל אמצעי התקשורת הקיימים באינטרנט במרחב טיפולי סגור ומוגן (באתר psychom.com). מה שמייחד את הקליניקה הווירטואלית הוא התיעוד של התהליך הטיפולי, המאפשר לחקור באופן אובייקטיבי תהליך זה ולמנוע שימוש לא אתי בהבדלי הכוחות שבין המטפל לבין המטופל. באתר מטפל גרין באמצעות הקליניקה הווירטואלית, וגם מקיים תוכניות הכשרה והדרכה למטפלים באמצעות האינטרנט.
פסיכותרפיה > אימון רגשי

בשנת 2011 יצא לאור ספרו של גרין, 'אימון רגשי: שיפור המיומנויות הרגשיות ליצירת תחושה של מקום בטוח בעולם משתנה'. גישת האימון הרגשי (Emotional Training) מבוססת על תפיסה חדשנית של טבע האדם, השוללת את ההפרדה בין גוף לנפש, המקובלת בתרבות המערבית באלפיים השנים האחרונות. על פי גרין, האימון הרגשי אינו טיפול אלא דרך-חיים המבוססת על תרגול יומיומי של יצירת תחושה של מקום בטוח, שהיא המניע המרכזי בחייו של כל אדם. כמו הרפואה המונעת, גישת האימון הרגשי אינה 'מרפאת' אלא מונעת את המשברים הצפויים למי שאינו מתאים את עצמו לשינויים המהירים בחיים במאה ה-21.
במכון לאימון רגשי בבולגריה מקיים גרין סדנאות לזוגות, להורים ולמנהלים, וגם מכשיר מאמנים רגשיים. הוא פיתח תוכנית מיוחדת לתמיכה בהלומי-קרב, המבוססת גם על ניסיונו האישי כהלום-קרב ממלחמת יום הכיפורים, ועל ההתמודדות שלו עם התסמינים הפוסט-טראומטיים.
בספרו טוען גרין שהאימון הרגשי אינו רק מתודה מעשית, אלא גם דרך חדשה להבין את המערכות המרכיבות את התרבות האנושית, את האמנות, את הפוליטיקה, את החשיבה והמחקר ואת היחסים הבינאישיים.
ספריו

הסתלקותו של, פטירתו של, אחריתו של, מותו, נובלה, הוצאת שוקן (1992).
צוות 4, רומן, כתר ספרים (1992).
מסיבת הריקודים של קסיופיאה, סיפורים, 'ספרים, הוצאה לאור' (1993).
אגדות האינתיפאדה, אגדות, 'הוצאת איכות' (1989).
אגדות האינתיפאדה, תרגום לערבית: סלמאן מצאלחה, 'הוצאת איכות' (1990).
נהר האהבה, שירי אהבה סיניים 'ספריית פיוט' (1990). איורים: דרור גרין. הספר יצא לראשונה בשם בדוי, ושמו של דרור גרין הופיע כמתרגם, ורק בשנת 2007 הופיע מחדש בשמו האמיתי של המחבר.
רצח בקליניקה הווירטואלית רומן מתח פסיכולוגי, 'ספרים, הוצאה לאור', (2004).
פרות קדושות, 100 מושגים כוזבים בתרבות הישראלית, מילון של מושגים גזעניים, 'ספרים, הוצאה לאור' (2005) (התרגום לאנגלית, על ידי יובל ליבליך, יצא לאור באמזון קינדל, 2012). ספר אלקטרוני בהוצאת מנדלי מוכר ספרים ברשת, 2014.
אחד-העם וחזון המדינה הדו-לאומית, מסה, 'ספרים, הוצאה לאור' (2005).
בחזרה לצוות 4, מהדורה מחודשת של הספר 'צוות 4', בתוספת פרק שנכתב לאחר מלחמת לבנון השנייה, 'ספרים, הוצאה לאור' (2006).
ובדמעה ההיא הרותחת, 52 הרהורים על השירה כחלון פתוח, 'ספרים, הוצאה לאור' (2015).
בחלוף ירח יוני ורד נובל, 52 הרהורים על השירה כמקום בטוח, 'ספרים, הוצאה לאור' (2015).
השאון הפעוט הזה, 52 הרהורים על הקול הסמוי של השירה, 'ספרים, הוצאה לאור' (2015).
שורה רבת יופי, 52 הרהורים על השירה ועל החיים, 'ספרים, הוצאה לאור' (2015).
ואת אומרת שירה, 53 הרהורים על המלים שמאחורי השירים, 'ספרים, הוצאה לאור' (2016).
זה השיר, 52 הרהורים על שירה ומשוררים, 'ספרים, הוצאה לאור' (2017).
שיר הלל, שירים, משוררים והרהורים, 'ספרים, הוצאה לאור' (2017).
צליל חצוצרות המלאכים, 84 תרגומי שירה והרהורי כפירה, 'ספרים, הוצאה לאור' (2017).
אור מן ההפקר, הרהורים על שירה ועל טבע האדם, 'ספרים, הוצאה לאור' (2022).
ויש שאדם שר, הרהורים על שירה כמערבל חשיבה, 'ספרים, הוצאה לאור' (2022).
ספריו > פסיכותרפיה

פרויד נגד דורה, והמודל השקוף של תיאור המקרה, מודן הוצאה לאור (1998).
טיפול נפשי, מדריך למשתמש, מדריך לקהל הרחב, 'ספרים, הוצאה לאור' (2003).
פסיכותרפיה ממבט אחר 'ספרים, הוצאה לאור' (2007).
אימון רגשי, שיפור המיומנויות הרגשיות ליצירת תחושה של מקום בטוח בעולם משתנה, 'המכון לאימון רגשי' (2011). (המהדורה באנגלית יצא לאור באמזון קינדל, 2012).
תיאורי-המקרים של פרויד 'ספרים, הוצאה לאור' (2014).
שיחות עם הנסיך הקטן 'ספרים, הוצאה לאור' (2014).
מקום בטוח 'ספרים, הוצאה לאור' (2015).